CELEX: 62004TA0348
Language: el
Date: 2008-04-15 00:00:00
Title: Υπόθεση T-348/04: Απόφαση του Πρωτοδικείου της 15ης Απριλίου 2008 — SIDE κατά Επιτροπής (Κρατικές ενισχύσεις — Εξαγωγικές ενισχύσεις στον τομέα του βιβλίου — Έλλειψη προηγούμενης κοινοποιήσεως — Άρθρο 87, παράγραφος 3, στοιχείο δ', ΕΚ — Διαχρονικό πεδίο εφαρμογής του κοινοτικού δικαίου — Μέθοδος υπολογισμού του ποσού της ενισχύσεως)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/31
            
         Απόφαση του Πρωτοδικείου της 15ης Απριλίου 2008 — SIDE κατά Επιτροπής
   (Υπόθεση T-348/04) (1)
   
   (Κρατικές ενισχύσεις - Εξαγωγικές ενισχύσεις στον τομέα του βιβλίου - Έλλειψη προηγούμενης κοινοποιήσεως - Άρθρο 87, παράγραφος 3, στοιχείο δ', ΕΚ - Διαχρονικό πεδίο εφαρμογής του κοινοτικού δικαίου - Μέθοδος υπολογισμού του ποσού της ενισχύσεως)
   (2008/C 128/66)
   Γλώσσα διαδικασίας: η γαλλική
   Διάδικοι
   
      Προσφεύγουσα: Société internationale de diffusion et d'édition SA (SIDE) (Vitry-sur-Seine, Γαλλία) (εκπρόσωποι: N. Coutrelis και V. Giacobbo, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωπος: J.-P. Keppenne)
   
      Παρεμβαίνουσα υπέρ της προσφεύγουσας: Γαλλική Δημοκρατία (εκπρόσωποι: αρχικώς G. de Bergues και S. Ramet, στη συνέχεια G. de Bergues και A.-L. Vendrolini)
   Αντικείμενο της υποθέσεως
   Αίτημα ακυρώσεως του άρθρου 1, τελευταία περίοδος, της αποφάσεως 2005/262/ΕΚ της Επιτροπής, της 20ής Απριλίου 2004, σχετικά με την ενίσχυση που έθεσε σε εφαρμογή η Γαλλία υπέρ της Coopérative d'exportation du livre français (CELF) (ΕΕ 2005, L 85, σ. 27).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει το άρθρο 1, τελευταία περίοδος, της αποφάσεως της Επιτροπής, της 20ής Απριλίου 2004, σχετικά με την ενίσχυση που έθεσε σε εφαρμογή η Γαλλία υπέρ της Coopérative d'exportation du livre français (CELF)
            
         
               2)
            
            
               Η Επιτροπή φέρει τα δικαστικά της έξοδα καθώς και τα έξοδα στα οποία υποβλήθηκε η Société internationale de diffusion et d'édition SA (SIDE).
            
         
               3)
            
            
               Η Γαλλική Δημοκρατία φέρει τα δικαστικά της έξοδα.
            
         
      (1)  ΕΕ C 262 της 23.10.2004.